元树
参考资料

↑  《魏书·卷二十一上·列传第九上》：绝其诸子属籍。
↑  《北史·卷十九·列传第七》：遂赐死私第，绝其诸子属籍。
↑  《魏书·卷二十一上·列传第九上》：于后，禧诸子每乏衣食，独彭城王勰岁中再三赈给之。
↑  《北齐书·卷二十八·列传第二十》：初，禧死后，诸子贫乏，坦兄弟为彭城王勰所收养，故有此言。
↑  《北史·卷十九·列传第七》：初，禧死后，诸子贫乏，坦兄弟为彭城王勰所收养，故有此言。
↑  《南史·卷六·梁本纪上第六》：七年春正月戊子，以元树为恒、朔二州都督，封魏郡王。
↑  《资治通鉴·卷一百四十七》：是岁，魏宗正卿元树来奔，赐爵邺王。
↑  《梁书·卷三·本纪第三》：庚子，以员外散骑常侍元树为平北将军、北青、兖二州刺史，率众北伐。
↑  《南史·卷七·梁本纪中第七》：庚子，以员外散骑常侍元树为平北将军、北青、兖二州刺史，率众侵魏。
↑  《梁书·卷三·本纪第三》：冬十月戊寅，裴邃、元树攻魏建陵城，破之。
↑  《资治通鉴·卷一百五十》：冬，十月，戊寅，裴邃、元树攻魏建陵城，克之。
↑  《魏书·卷九·帝纪第九》：甲子，萧衍将元树、湛僧珍等寇寿春。
↑  《魏书·卷九十八·列传第八十六》：二年七月，衍将元树、湛僧珍等寇寿春。
↑  《资治通鉴·卷一百五十一》：本上闻淮堰水盛，寿阳城几没，复遣郢州刺史元树等自北道攻黎浆，豫州刺史夏侯亶等自南道攻寿阳。
↑  《魏书·卷三十六·列传第二十四》：二年，萧衍遣其平北将军元树、右卫将军胡龙牙、护军将军夏侯亶等来寇寿阳。树等从下蔡军于城之东北，亶从黎浆而屯于城南。宪谓不先破元树等，则夏侯亶无由可克，乃遣子长钧率众逆战。军败，长钧见执。树等乘之，宪力屈，以城降。
↑  《梁书·卷三十二·列传第二十六》：普通七年，安西将军元树出征寿春，除庆之假节、总知军事。魏豫州刺史李宪遣其子长钧别筑两城相拒。庆之攻之，宪力屈遂降，庆之入据其城。
↑  《南史·卷六十一·列传第五十一》：普通七年，安西将军元树出征寿春，除庆之假节、总知军事。魏豫州刺史李宪，遣其子长钧别筑两城相拒，庆之攻拔之，宪力屈遂降，庆之入据其城。
↑  《梁书·卷三·本纪第三》：辛巳，夏侯亶、胡龙牙、元树、曹世宗等众军克寿阳城。
↑  《魏书·卷九·帝纪第九》：衍将元树逼寿春，扬州刺史李宪力屈，以城降之。
↑  《北史·卷四·魏本纪第四》：梁将元树逼寿春，扬州刺史李宪力屈而降。
↑  《元和郡县图志·卷二十一·山南道二》：本江夏郡云杜县之地。《周地图记》曰:“蛮人酋渠田金生代居此地，常为边患，梁普通末，遣郢州刺史元树讨平之，因置新州。”
↑  《梁书·卷三·本纪第三》：平西将军、郢州刺史元树进号安西将军。
↑  《梁书·卷二十八·列传第二十二》：大通二年，魏郢州刺史元愿达请降，高祖敕郢州刺史元树往迎愿达，夔亦自楚城会之，遂留镇焉。
↑  《资治通鉴·卷一百五十二》：魏郢州刺史元显达请降，诏郢州刺史元树迎之，夏侯夔亦自楚城往会之，遂留镇焉。
↑  《魏书·卷二十一上·列传第九上》：树，字秀和。美姿貌，善吐纳，兼有将略。衍尤器之，封为魏郡王，后改封邺王，数为将领，窥觎边服。时扬州降衍，兵武既众，衍将湛僧珍，虑其翻异，尽欲杀之。树以家国，遂皆听还。衍以树为镇西将军、郢州刺史。
1 2  《北史·卷十九·列传第七》：翼弟树，字秀和，一字君立，美姿貌，善吐纳，兼有将略。位宗正卿。后亦奔梁。梁武尤器之，封为魏郡王，后改封邺王。数为将领，窥觎边服。尔朱荣之害百官也，树时为郢州刺史，请讨荣。梁武资其士马，侵扰境上。孝武初，御史中尉樊子鹄为行台，率徐州刺史杜德、舍人李昭等讨之。树城守不下，子鹄使金紫光禄大夫张安期说之。树请委城还南，子鹄许之，杀白马为盟。树恃誓，不为战备。与杜德别，还南，德不许，送洛阳，置在景明寺。树年十五奔南，未及富贵。每见嵩山云向南，未尝不引领歔欷。初发梁，睹其爱姝玉儿，以金指环与别，树常著之。寄以还梁，表必还之意。朝廷知之，俄而赐死。未几，杜德忽得狂病，云：“元树打我不已。”至死，此惊不绝。舍人李昭寻奉使向秦州，至潼关驿，夜梦树云：“我已诉天帝，待卿至陇，终不相放。”昭觉，恶之。及至陇口，为贺拔岳所杀。子鹄寻为达野拔所杀。孝静时，其子贞自建业求随聘使崔长谦赴邺葬树，梁武许之。诏赠树太师、司徒、尚书令。
1 2  《梁书·卷三十九·列传第三十三》：元树字君立，亦魏之近属也。祖献文帝。父僖，咸阳王。树仕魏为宗正卿，属尔朱荣乱，以天监八年归国，封为邺王，邑二千户，拜散骑常侍。普通六年，应接元法僧还朝，迁使持节、督郢司霍三州诸军事、云麾将军、郢州刺史，增封并前为三千户。讨南蛮贼，平之，加散骑常侍、安西将军，又增邑五百户。中大通二年，征侍中、镇右将军。四年，为使持节、镇北将军、都督北讨诸军事，加鼓吹一部。以伐魏，攻魏谯城，拔之。会魏将独孤如愿来援，遂围树，城陷被执，发愤卒于魏，时年四十八。
↑  《梁书·卷三·本纪第三》：二月壬寅，老人星见。新除太尉元法僧还北，为东魏主。以安右将军元景隆为征北将军、徐州刺史，云麾将军羊侃为安北将军、兖州刺史，散骑常侍元树为镇北将军。
↑  《魏书·卷十一·帝纪第十一》：是年，南兖城民王乞德逼前刺史刘世明以州降萧衍，衍使其将元树入据谯城。
↑  《北史·卷五·魏本纪第五》：十一月，梁将元树入据谯城。
↑  《资治通鉴·卷一百五十五》：上以侍中元树为镇北将军、都督北讨诸军事，镇谯城。
↑  《魏书·卷十一·帝纪第十一》：诏前御史中尉樊子鹄起复本官，兼尚书左仆射、东南道大行台，都督仪同三司、徐州刺史杜德讨元树。
↑  《资治通鉴·卷一百五十五》：以前御史中尉樊子鹄兼尚书左仆射，为东南道大行台，与徐州刺史杜德追尔朱仲远，仲远已出境，遂攻元树于谯。
↑  《魏书·卷八十·列传第六十八》：时萧衍遣元树入寇，陷据谯城。诏子鹄与德讨之。树屯兵梁国，欲来逆战，见子鹄军盛，夜退还谯。子鹄引兵追蹑，树又背城为陈。子鹄勒兵直趣城下，纵骑冲突，树众大败，奔入城门，城门隘塞，多自杀害。于是斩千余级，获马数百匹，大收铠仗，遂围城。加仪同三司。树勒兵出战，辄被摧衄，遂不敢出，自守而已。子鹄恐萧衍遣救，乃分兵击衍苞州、然州、宕州、大涧、蒙县等五城，并望风逃散。树既无外援，计无所出，子鹄又令人说之，树遂请率众归南，以地还国。子鹄等许之，共结盟约。及树众半出，子鹄中击，破之，擒树及衍谯州刺史朱文开，俘馘甚多。
↑  《北史·卷四十九·列传第三十七》：时梁遣元树入寇，陷据谯城，诏子鹄与德讨之。树大败，奔入城门，遂围之。树请归南，以地还魏，许之。及树众半出，子鹄击破之，禽树及梁谯州刺史朱文开。
↑  《魏书·卷十一·帝纪第十一》：东南道大行台樊子鹄大破萧衍军于谯城，擒其邺王元树及谯州刺史朱文开。
↑  《北史·卷五·魏本纪第五》：是月，东南道大行台樊子鹄大破梁军于谯城，禽其将元树。
↑  《资治通鉴·卷一百五十五》：魏东南道大行台樊子鹄围元树于谯城，分兵攻取蒙县等五城，以绝援兵之路。树请帅众南归，以地还魏，子鹄等许之，与之誓约。树众半出，子鹄击之，擒树及谯州刺史朱文开以归。羊侃行至官竹，闻树败而还。九月，树至洛阳，久之，复欲南奔，魏人杀之。
↑  《魏书·卷二十一上·列传第九上》：尔朱荣之害百官也，树闻之，乃请衍讨荣。衍乃资其士马，侵扰境上。前废帝时，窃据谯城。出帝初，诏御史中尉樊子鹄为行台，率徐州刺史、大都督杜德以讨之。树城守不下，子鹄使金紫光禄大夫张安期往说之，树乃请委城还南，子鹄许之。树恃誓约，不为战备，杜德袭击之，擒树送京师，禁于永宁佛寺，未几赐死。
↑  《魏书·卷二十一上·列传第九上》：孝静时，其子贞，自建业赴邺，启求葬树，许之。诏赠树侍中、都督青徐兖扬豫五州诸军事、太师、司徒公、尚书令、扬州刺史。贞既葬，还于江南。
↑  《北齐书·卷二十八·列传第二十》： 孝武初，其兄树见禽。坦见树既长且贤，虑其代己，密劝朝廷以法除之。树知之，泣谓坦曰：“我往因家难，不能死亡，寄食江湖，受其爵命。今者之来，非由义至，求活而已，岂望荣华。汝何肆其猜忌，忘在原之义，腰背虽伟，善无可称。”坦作色而去。树死，竟不临哭。
↑  《北史·卷十九·列传第七》：孝武初，其兄树见禽。坦见树既长且贤，虑其代己，密劝朝廷以法除之。树知之，泣谓坦曰：“我往因家难，不能死亡，寄食江湖，受其爵命。今者之来，非由义至，求活而已，岂望荣华？汝何肆其猜忌，忘在原之义！腰背虽伟，善无可称。”坦作色而去。树死，竟不临哭。